Jønland debuterte under junior-NM i 1967. I 1969 deltok han i sitt første Junior-EM hvor han tok en fjerdeplass på 10 km og sølv på stafetten sammen med Anders Lenes og Oddvar Brå. Under Junior-EM i 1970 var han med å ta laget sitt til gull (sammen med Brå og Ivar Formo). En betennelsen i akilles i 1971 førte til at han la opp, men i 1973 gjorde han et comeback. Hans prestasjoner var såpass gode at han ble tatt ut til VM i Falun 1974, men en bronkitt like i forkant av mesterskapet gjorde at det ikke ble noen suksess for hans del. I den &lt;a href="uoffisiell%20verdenscup%20i%20langrenn%201974/75"&gt;Uoffisielle verdenscupen i langrenn sesongen 1974/75&lt;/a&gt; ble han rangert sammen med Audun Nerland på en delt 35.-plass. Da han fikk påvist diabetes i 1975, bestemte han seg for å legge opp.